Στόχος της άσκησης είναι η δημιουργία ενός todo SPA με τη χρήση Angular (έκδοση 8 και άνω).

Κάθε todo θα έχει τις παρακάτω ιδιότητες:

1. Κείμενο
2. Ημερομηνία δημιουργίας
3. Ημερομηνία ολοκλήρωσης (due date, μπορεί να είναι μελλοντική για ένα New todo για λόγους προγραμματισμού)
4. Κατάσταση (New, Cancelled, Working, Done)

Τα todos θα εμφανίζονται σε ένα grid, στο grid θα περιλαμβάνονται όλα τα πεδία που αναφέρονται παραπάνω.

Οι ενέργειες που μπορεί να κάνει ο χρήστης στο grid είναι:

1. Να κατατάξει τα δεδομένα σε αύξουσα και φθίνουσα σειρά κάνοντας κλικ στον τίτλο της στήλης.
2. Να φιλτράρει τα δεδομένα:
   1. ανά μήνα, todos που δημιουργήθηκαν σε κάποιο μήνα (π.χ. 2/2021, 5/2021 κλπ)
   2. ανά κατάσταση, π.χ όλα τα Working
3. Να επιλέξει ένα ή περισσότερα todos και να τους αλλάξει την κατάσταση (π.χ. από Νέα σε Άκυρο) ή να τα διαγράψει από τη λίστα.
4. Να εμφανίσει todos που το κείμενο περιέχει ένα string που θα ορίζει ο χρήστης.

Όλα τα todos που είναι σε κατάσταση Working θα έχουν μια πράσινη ένδειξη και όλα τα overdue μια κόκκινη. Overdue είναι ένα todo όπου current\_date > due\_date and status = (New or Working). Με κίτρινο θα εμφανίζονται τα todos που λήγουν σε 2 μέρες από σήμερα.

Όταν ο χρήστης αλλάξει την κατάσταση ενός todo σε Done τότε το σύστημα θα ενημερώνει αυτόματα το πεδίο due date με την τρέχουσα ημερομηνία και ώρα.

Πάνω από το grid θα υπάρχει ένα input box μέσω του οποίου ο χρήστης θα μπορεί να εισάγει κείμενο για να δημιουργήσει ένα νέο todo.

Το app θα έχει και μια δεύτερη σελίδα όπου θα εμφανίζει ένα ιστόγραμμα με τα todos που έχουν ολοκληρωθεί ανά ημέρα.

Η άσκηση αυτή γίνεται για να διαπιστώσουμε τις γνώσεις σας στην Angular, τη δημιουργικότητά σας στο σχεδιασμό οθονών (δευτερεύουσας σημασίας), τις ικανότητές σας στο σχεδιασμό αλγορίθμων.

Αφού ολοκληρώσετε την άσκηση θα γίνει μια συνάντηση για να μας παρουσιάσετε τη λύση σας. Τη δομή του project τον κώδικα κλπ.